C 321/32
SL
Uradni list Evropske unije
11.9.2023
— Kraljevina Španija ni izpolnila obveznosti, ki jih ima na podlagi člena 15 Direktive 91/271/EGS v povezavi z delom D iz Priloge 1 k isti direktivi, kar zadeva aglomeracije Acantilado de los Gigantes, Adeje-Arona, Almansa, Almodóvar del Campo, Almodóvar del Río, Alto Nerbioi-Amurrio, Alto Nerbioi-Laudio, Argamasilla de Alba, Bargas-Cabaña­ s-Mocejón-Olías-Magán-Villaseca, Cáceres, Candelaria-Casco, Candelaria-Punta Larga, Condado de Huelva II (Chucena-Escacena-Paterna-Manzanilla), Consuegra, Don Benito-Villanueva de la Serena, Donostia-San Sebastián, Estepa, Genil-Cubillas, Golf del Sur, Guareña-Oliva de Mérida-Cristina, Guía de Isora Litoral, Guillena, Jódar, La Esperanza-La Laguna Sur-Santa Cruz-Valles (La Laguna, El Rosario, Santa Cruz), Lora del Río, Los Yébenes, Madridejos, 77 Martos, Medio-Andarax, Mérida, Montijo-Puebla Calzada, Montcada, Palma del Condado, Posadas, Puerto de Santiago-Playa la Arena, Quintanar de la Orden, Rambla (La)-Montalbán, Rubí, San Isidro-Litoral, San Roque, Santoña, Sonseca, Soria, Sueño Azul, Torredonjimeno, Trebujena, Trujillo, Valle de la Orotava, Villanueva del Río-Alcolea del Río, Venta de Baños in Villafranca de los Barros.
2) Kraljevini Španiji naloži plačilo stroškov.
Tožbeni razlogi in bistvene trditve Komisija v tožbi navaja štiri tožbene razloge o neizpolnitvi obveznosti v zvezi z Direktivo Sveta 91/271/EGS z dne 21. maja 1991 o čiščenju komunalne odpadne vode, kakor je bila spremenjena z Direktivo Sveta 2013/64/EU (2) z dne 17. decembra 2013.
Komisija s prvim tožbenim razlogom o neizpolnitvi obveznosti Kraljevini Španiji očita, da ni izpolnila obveznosti, ki jih ima na podlagi člena 3 Direktive 91/271/EGS, ker ni sprejela potrebnih ukrepov v zvezi z zbiranjem komunalnih odpadnih voda v aglomeracijah Acorán; Adeje-Arona; Añaza; Candelaria-Casco; Candelaria-Punta Larga; Golf del Sur; Guía de Isora Litoral; La Esperanza-La Laguna Sur-Santa Cruz-Valles (La Laguna, El Rosario, Santa Cruz); Puerto de Santiago-Playa la Arena; San Isidro-Litoral; Sueño Azul; ter Valle de la Orotava na Kanarskih otokih in Medio-Andarax v Andaluziji.
V zvezi z 12 aglomeracijami na Kanarskih otokih Komisija v bistvu trdi, da te aglomeracije uporabljajo individualne sisteme, ne da bi bili izpolnjeni pogoji iz člena 3(1), tretji pododstavek, Direktive 91/271/EGS, ki to izjemo od pravila kanalizacijskega sistema pogojuje z izpolnitvijo dveh kumulativnih pogojev.
Na eni strani morajo organi za vsak primer posebej utemeljiti, zakaj vzpostavitev kanalizacijskega sistema ni upravičena, bodisi ker ne bi bilo ustrezne koristi za okolje bodisi ker bi bili stroški previsoki.
Na drugi strani mora individualni sistem ali drug uporabljen sistem zagotoviti enako raven varstva okolja.
V zvezi z aglomeracijo Medio Andarax v Andaluziji Komisija trdi, da ta aglomeracija nima kanalizacijskega sistema za vse svoje komunalne vode.
Komisija z drugim tožbenim razlogom o neizpolnitvi obveznosti trdi, da Kraljevina Španija ni izpolnila obveznosti, ki jih ima na podlagi člena 4(1) in (3) Direktive 91/271/EGS, ker ni sprejela potrebnih ukrepov v zvezi s čiščenjem komunalnih odpadnih voda v aglomeracijah Acantilado de los Gigantes; Adeje-Arona; Almansa; Almodóvar del Campo; Almodóvar del Río; Alto Nerbioi-Amurrio; Alto Nerbioi-Laudio; Candelaria-Casco; Candelaria-Punta Larga; Consuegra; Donostia-San Sebastián; Estepa; Genil-Cubillas; Golf del Sur; Guareña-Oliva de Mérida-Cristina; Guía de Isora Litoral; Jódar; La Esperanza-La Laguna Sur-Santa Cruz-Valles (La Laguna, El Rosario, Santa Cruz); Lora del Río; Los Yébenes; Martos; Medio-Andarax; Posadas; Puerto de Santiago-Playa la Arena; Quintanar de la Orden; Rambla (La)-Montalbán; San Isidro-Litoral; San Roque; Santoña; Sueño Azul; Torredonjimeno; Trebujena; Trujillo; Valle de la Orotava; Venta de Baños in Villanueva del Río-Alcolea del Río.
Člen 4(1) Direktive 91/271/EGS določa, da države članice zagotovijo, da bo komunalna odpadna voda, ki vstopa v kanalizacijske sisteme, pred izpustom obdelana v sekundarnem postopku čiščenja ali primerljivem postopku.
Odstavek 3 iste določbe pa določa, da morajo izpusti iz komunalnih čistilnih naprav izpolnjevati zahteve iz dela B Priloge I Direktive 91/271/EGS.
Komisija meni, da te obveznosti v aglomeracijah, navedenih v prejšnjem odstavku, niso izpolnjene bodisi ker se odpadne vode ne zbirajo v skladu s členom 3 iste direktive, zaradi česar se jih tudi ne more očistiti, bodisi ker zbrane vode ne morejo biti v celoti obdelane na ravni čiščenja, ki se zahteva s členom 4 Direktive 91/271/EGS, prav tako pa izpusti ne izpolnjujejo zahtev iz dela B Priloge I navedene direktive, kot zahteva tretji odstavek istega člena 4.